مسعود اشعر

مسعود اشعر (ولادت: 10 فروری 1930ء - وفات: 5 جولائی 2021ء) پاکستانی افسانہ نگار، مترجم، کالم نگار تھے۔ آپ کو 14 اگست 2009ء کو صدر پاکستان کی جانب سے صدارتی تمغہ حسن کارکردگی اور 2015ء میں پاکستان کا تیسرا بڑا اعزاز ستارہ امتیاز ملا۔

 حالات زندگی 
مسعود احمد خان 10 فروری 1930ء کو بھارت کے اتر پردیش صوبے کے رام پور میں پیدا ہوئے۔ پاکستان کے وجود میں آنے کے بعد لاہور اور ملتا ن میں قیام پزیر رہے۔

مسعود اشعر لاہور اور ملتا ن میں روزنامہ احسان، زمیندار، آثار اور امروز سے وابستہ رہے۔

وہ ایک طویل عرصے سے لاہور میں قیام پزیر تھے اور معروف علمی ادارے مشعل بکس کے سربراہ تھے۔ وہ روزنامہ جنگ میں ہفتہ وار کالم بھی لکھتے تھے،

 تصانیف 
 آنکھوں پر دونوں ہاتھ (افسانے)
 سارے افسانے
 اپنا گھر (2004ء / افسانے)
 سوال کہانی (افسانے/ 2020ء)
 پاکستان کی سیاسی جماعتیں
 یورپ مسلمانوں کی نظر میں
 آخری مرد کی موت (افسانے)
 زخم کا نشان (ترجمہ/ ناول)

 اعزازات 
14 اگست 2009ء کو صدارتی تمغہ حسن کارکردگی اور 2015ء کو پاکستان کا تیسرا بڑا اعزاز ستارہ امتیاز ملا۔

 وفات 
مسعود اشعر 5 جولائی 2021ء کو لاہور میں وفات پاگئے۔ ان کی نماز جنازہ لاہور کے علاقے ڈیفنس میں ادا کرنے کے بعد مقامی قبرستان میں تدفین کردی گئی۔
ان کے نماز جنازہ میں ہزاروں افراد شریک ہوئے جن میں عطا الحق قاسمی اور اصغر ندیم سید بھی شامل تھے۔

پاکستانی وزیر اطلاعات و نشریات فواد چوہدری، اکادمی ادبیات پاکستان کے چیئرمین یوسف خشک اور وزیر اعلیٰ پنجاب سردار عثمان بزدار نے مسعود اشعر کے انتقال پر گہرے دکھ اورافسوس کا اظہار کیا۔ آرٹس کونسل آف پاکستان کی ورکنگ باڈی نے بھی ان کی وفات پر گہرے رنج و غم کا اظہار کیا۔

 حوالہ جات 

زمرہ:اردو کالم نگار
زمرہ:پاکستانی اخبار مدیران
زمرہ:پاکستانی اردو مصنفین
زمرہ:پاکستانی مرد صحافی
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:مہاجر شخصیات
زمرہ:ہندوستانی نژاد پاکستانی شخصیات
زمرہ:1930ء کی پیدائشیں
زمرہ:1930ء کی دہائی کی پیدائشیں

زمرہ:1931ء کی پیدائشیں
زمرہ:2021ء کی وفیات
زمرہ:لاہور میں وفات پانے والی شخصیات